Libyske militser holder tusener fanget
Det kommer fortsatt meldinger om fangetortur, og de hemmelige fangeleirene er et alvorlig hinder for innføringen av lovstyre i Libya, opplyser Ian Martin, som er leder i UNSMIL, FNs støtteoppdrag i landet. Noen av fangene er i ordinære fengsler, men andre holdes fanget i hemmelige militsleirer. UNSMIL anslår at det i dag er snakk om 4.000 fanger. Libyas justisdepartement driver i alt 31 fengsler, men må ved mange av disse dele makten med militsgrupper.
Rundt 4.000 personer som anklages for å ha støttet Muammar Gaddafi, holdes fortsatt fanget i Libya, mange av dem i hemmelige fangeleirer, ifølge FN.